CELEX: 62009CJ0154
Language: el
Date: 2010-10-07
Title: Απόφαση του Δικαστηρίου (τρίτο τμήμα) της 7ης Οκτωβρίου 2010.#Ευρωπαϊκή Επιτροπή κατά Πορτογαλικής Δημοκρατίας.#Παράβαση κράτους μέλους - Οδηγία 2002/22/ΕΚ - Ηλεκτρονικές επικοινωνίες - Δίκτυα και υπηρεσίες - Άρθρα 3, παράγραφος 2, και 8, παράγραφος 2 - Καθορισμός των επιχειρήσεων στις οποίες ανατίθενται υποχρεώσεις καθολικής υπηρεσίας - Εσφαλμένη μεταφορά στο εσωτερικό δίκαιο.#Υπόθεση C-154/09.

Απόφαση του Δικαστηρίου (τρίτο τμήμα) της 7ης Οκτωβρίου 2010 – Επιτροπή κατά Πορτογαλίας
      (Υπόθεση C‑154/09)
      «Παράβαση κράτους μέλους – Οδηγία 2002/22/ΕΚ – Ηλεκτρονικές επικοινωνίες – Δίκτυα και υπηρεσίες – Άρθρα 3, παράγραφος 2, και 8, παράγραφος 2 – Καθορισμός των επιχειρήσεων στις οποίες ανατίθενται υποχρεώσεις καθολικής υπηρεσίας – Εσφαλμένη μεταφορά στο εσωτερικό δίκαιο»
      1.                     Προσέγγιση των νομοθεσιών – Τομέας των τηλεπικοινωνιών – Καθολική υπηρεσία και δικαιώματα των χρηστών – Οδηγία 2002/22 – Ορισμός
            επιχειρήσεων για την παροχή καθολικής υπηρεσίας – Υποχρέωση τηρήσεως αποτελεσματικής, αντικειμενικής, διαφανούς και αμερόληπτης
            διαδικασίας καθορισμού (Οδηγία 2002/22 του Ευρωπαϊκού Κοινοβουλίου και του Συμβουλίου, άρθρα 3 § 2 και 8 § 2) (βλ. σκέψεις
            34-39, 42-49)
      2.                     Κράτη μέλη – Υποχρεώσεις – Εκτέλεση των οδηγιών – Παράβαση – Δικαιολόγηση – Δεν επιτρέπεται (Άρθρο 226 ΕΚ) (βλ. σκέψεις 37-38)
      3.                     Προσφυγή λόγω παραβάσεως – Δικαίωμα της Επιτροπής να ασκήσει προσφυγή – Άσκηση κατά διακριτική ευχέρεια (Άρθρο 226 ΕΚ) (βλ.
            σκέψη 51)
      Αντικείμενο 
      
         
               Παράβαση κράτους μέλους – Παράβαση των άρθρων 3, παράγραφος 2, και 8, παράγραφος 2, της οδηγίας 2002/22/ΕΚ του Ευρωπαϊκού
                  Κοινοβουλίου και του Συμβουλίου, της 7ης Μαρτίου 2002, για την καθολική υπηρεσία και τα δικαιώματα των χρηστών όσον αφορά
                  δίκτυα και υπηρεσίες ηλεκτρονικών επικοινωνιών (οδηγία καθολικής υπηρεσίας) (ΕΕ L 108, σ. 51) – Καθορισμός των επιχειρήσεων
                  στις οποίες ανατίθενται υποχρεώσεις καθολικής υπηρεσίας
               
            Διατακτικό 
      Το Δικαστήριο αποφασίζει:
      
         
                  1)
               
               
                  
               
               
                  	Η Πορτογαλική Δημοκρατία, μη μεταφέροντας προσηκόντως στο εθνικό δίκαιο τις διατάξεις του δικαίου της Ένωσης που ρυθμίζουν
                     τον καθορισμό του φορέα ή των φορέων παροχής της καθολικής υπηρεσίας και μη εξασφαλίζοντας την εφαρμογή στην πράξη των διατάξεων
                     αυτών, παρέβη τις υποχρεώσεις που υπέχει από τα άρθρα 3, παράγραφος 2, και 8, παράγραφος 2, της οδηγίας 2002/22/ΕΚ του Ευρωπαϊκού
                     Κοινοβουλίου και του Συμβουλίου, της 7ης Μαρτίου 2002, για την καθολική υπηρεσία και τα δικαιώματα των χρηστών όσον αφορά
                     δίκτυα και υπηρεσίες ηλεκτρονικών επικοινωνιών (οδηγία καθολικής υπηρεσίας).
                  
               
            
         
                  2)
               
               
                  
               
               
                  	Καταδικάζει την Πορτογαλική Δημοκρατία στα δικαστικά έξοδα.